**SUTARTIS**

2020- -

Vilnius

**UAB „Dental 3D“**, juridinio asmens kodas: 300112792, buveinės adresas: Uosių sodų 13-oji g. 29, 11129, Vilnius (toliau – **Vykdytojas**), atstovaujama direktoriaus, Vaido Kulikausko, veikiančio pagal bendrovės įstatus.

ir

**Juridinio asmens pavadinimas, registracijos kodas** \_\_\_\_\_\_\_\_\_\_\_\_\_\_\_\_\_, buveinės adresas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, atstovaujama direktoriaus/ės \_\_\_\_\_\_\_\_\_\_\_\_\_\_\_\_\_\_\_\_, veikiančio pagal bendrovės įstatus (toliau – Užsakovas),

Susitarėme ir sudarėme šią sutartį (toliau – **Sutartis**).

**1.** **SUTARTIES OBJEKTAS**

1.1. Šia sutartimi Vykdytojas įsipareigoja pagal Užsakovo pateiktą užsakymą pagaminti ir perduoti Užsakovui medicininius prietaisus – dantų protezus (toliau – **Protezai**) atitinkančius Europos Tarybos med. prietaisų direktyvos 93/42 EEB ir Lietuvos medicinos normos MN 4:2001 „Medicinos prietaisų saugos techninis reglamentas“ (Žin., 2001, Nr. 15 – 467) I priedo reikalavimus, o Užsakovas įsipareigoja šioje Sutartyje nustatyta tvarka Vykdytojui sumokėti sutartą kainą.

**2.** **UŽSAKYMŲ PATEIKIMAS IR PRIĖMIMAS**

2.1. Užsakovas atspaudus su užpildytu užsakymo aktu siunčia per kurjerį, apie išsiųstą užsakymą informuoja vykdytoją elektroniniu paštu: dtadomas@gmail.com arba telefonais: +37062569999 arba +37062824937. Užsakymai nuskenuoti intraoraliniu skeneriu gali būti siunčiami elektroninio ryšio priemonėmis arba per MEDITLINK sistemą;

2.2. Užsakymai įforminami užsakymų priėmimo – perdavimo aktais (toliau – **Aktas**), kurie yra neatsiejama šios sutarties dalis. Kartu su užpildytu Aktu Vykdytojui perduodami dantų atspaudai protezų darbiniam modeliui, dantų atspaudai antagonistiniams dantims, sąkandžio registras. Akte nurodoma informacija apie pageidaujamą protezo spalvą, konstrukciją bei medžiagą, kada atliktas valymas ir dezinfekcija, kokiomis priemonėmis ir kas ją atliko (atsakingas asmuo), bei kita Užsakovo nuomone protezų gamybai reikalinga informacija. Šis punktas netaikomas siunčiant intraoralinio skenerio failus.

2.3. Iš Užsakovo į Vykdytojo laboratoriją priimami tik išvalyti ir dezinfekuoti bei į vienkartines pakuotes supakuoti medicinos prietaisai ir kiti gaminiai.

**3. UŽSAKYMŲ VYKDYMAS**

3.1. Vykdytojas įprastinėmis sąlygomis užsakymus įvykdo ne vėliau kaip per 5 darbo dienas, skaičiuojant nuo užsakymo priėmimo vykdymui dienos. Užsakymų negalint atlikti per 5-ų darbo dienų terminą Užsakovas apie tai informuojamas prieš priimant užsakymą vykdymui, atskirai suderinant užsakymo įvykdymo laiką.

3.2. Pastebėjus atspaudų ir/ar sąkandžio registrų kokybės trūkumus, Vykdytojas ne vėliau kaip kitą darbo dieną po užsakymo priėmimo ir dienos, informuoja apie tai Užsakovą bei suderina tolimesnius veiksmus.

3.3. Didelių defektų atveju Vykdytojas pristato gaminį Užsakovui bendram sutarimui dėl tolesnių veiksmų.

3.4. Sutarties 3.2 ir 3.3 punktuose aptartais atvejais 5–ių darbo dienų terminas užsakymo įvykdymui netaikomas.

3.5. Jeigu Protezų gamybos eigoje Užsakovas keičia dantų protezų konstrukciją, jis privalo pakeistą konstrukciją raštu suderinti su pacientu ir Vykdytoju. Atvejais kai Vykdytojas patiria nuostolių dėl pakeistos Protezų konstrukcijos, Užsakovas įsipareigoja Vykdytojui atlyginti dėl to patirtus nuostolius.

3.6. Pagamintas Protezas pristatomas Užsakovo nurodytu adresu per kurjerio siuntų tarnybą, užsakymo pristatymas pasirašytinai atžymimas Akte. Kartu su gaminiu pristatomas pagaminto protezo techninis pasas, ir garantinis lapas, kurį Užsakovas atiduoda pacientui.

3.7. Iš Vykdytojo laboratorijos Užsakovui pristatomi tik išvalyti ir dezinfekuoti bei į vienkartines pakuotes supakuoti medicinos prietaisai ir kiti gaminiai.

**4. ŠALIŲ TEISĖS IR PAREIGOS**

**4.1. Užsakovas įsipareigoja:**

4.1.1. Teisingai ir išsamiai užpildyti užsakymo Aktą bei perduoti Vykdytojui tinkamai įpakuotus, dezinfekuotus (patvirtinant raštu) medicinos prietaisus ir kitus gaminius;

4.1.2. Kokybiškai atlikti dantų preparavimą bei tiksliai nuimti dantų atspaudus, naudojant kokybiškas medžiagas;

4.1.3. Pagaminti naujus dantų atspaudus, jei ankstesni atspaudai bendru Užsakovo ir Vykdytojo sutarimu pripažinti nekokybiškais;

4.1.4. Atlikti gaminamų protezų matavimus ir perduoti Vykdytojui matavimo rezultatus bei kitą tolimesniems gamybos etapams aktualią informaciją;

4.1.5. Iš anksto informuoti Vykdytoją, jeigu yra keičiami užsakyme numatyti Protezų gamybos terminai ir atskirai suderinti naują terminą;

4.1.6. Nereikšti pretenzijų Vykdytojui dėl gamybos užsakymo neįvykdymo suderintu terminu tuo atveju, jeigu Vykdytojui užsakymo įvykdymui iškyla nenumatytų technologinių kliūčių ar susidarė kitos nepalankios aplinkybės (pateikus nepavykusių technologijų rezultatus);

4.1.7. Supažindinti pacientą su pagamintiems Protezams taikomomis garantijomis, išaiškinti sąlygas, kurioms garantija dantų protezams yra taikoma, ir veiksnius, kurių įtakoje garantinis Protezų aptarnavimas nebus taikomas;

4.1.8. Priimti pagamintus Protezus bei atsiskaityti už juos šios Sutarties 5 skyriuje nustatyta tvarka ir terminais.

**4.2. Vykdytojas įsipareigoja:**

4.2.1. Užsakymus įvykdyti suderintais terminais, tiksliai laikantis Akte nurodytų reikalavimų;

4.2.2. Garantiniu laikotarpiu protezų lūžimo ar nuskilimo atvejais neatidėliotinai juos taisyti ar gaminti naujus. Ši nuostata netaikoma jei pacientas nesilaikė nustatytų Vykdytojo rekomendacijų;

4.2.3. Prisiimti atsakomybę dėl laiku neįvykdytų užsakymų;

4.2.4. Ne vėliau kaip per 24 val. informuoti Užsakovą jei dėl technologinių sunkumų ar kitų priežasčių nespėjama įvykdyti užsakymo nustatytu terminu ir suderinti naują terminą;

4.2.5. Siųsti pagamintus protezus matavimui su atspaudais, sukandiminiais voleliais ir pateikti reikalingą informaciją;

4.2.6. Pristatant pagamintus protezus kartu grąžinti Užsakovui šaukštus su atspaudais, sukandiminius volelius;

4.2.7. Teikiant dantų protezavimo paslaugas, naudoti tik kokybiškas, CE ženklu pažymėtas ir turinčias atitikties deklaracijas medžiagas, atitinkančiussaugos reikalavimus prietaisus ir įrenginius;

4.2.8. Informuoti raštu Užsakovą prieš vieną mėnesį apie ketinimus keisti dantų protezų gamybos kainoraštį. Raštu suderinti dantų protezų gamybos kainoraščio keitimus su Užsakovu:

4.2.9. Pagaminus protezą, atsiųsti pagaminto protezo techninį pasą:

4.2.10. Perduoti Užsakovui tinkamai įpakuotus, dezinfekuotus (patvirtinant raštu) dantų protezus ir kitus gaminius:

4.2.11. Pateikti Užsakovui sąskaitas už pagamintus dantų protezus ir priimti atsiskaitymus už darbus:

4.2.12. Užtikrinti atspaudų ir dantų protezų saugų transportavimą.

**5. ATSISKAITYMO TVARKA IR TERMINAI**

5.1. Vykdytojas už pagamintus ir pateiktus Užsakovui Protezus, pagal tarp Šalių suderintą kainoraštį apskaičiuoja gaminio kainą ir išrašo sąskaitą, kuri pateikiama kartą per mėnesį iki sekančio mėnesio 10 dienos.

5.2. Užsakovas pateiktas sąskaitas įsipareigoja apmokėti per 5 dienas nuo jų išrašymo dienos pavedimu į Vykdytojo atsiskaitomąją sąskaitą banke arba grynais pinigais, įmokant juos į kasą.

**6. ŠALIŲ ATSAKOMYBĖ**

6.1. Vykdytojui daugiau nei 3 darbo dienas vėluojant įvykdyti užsakymą Užsakovas turi teisę reikalauti sumokėti 0,02 procento delspinigius už kiekvieną vėlavimo dieną, skaičiuojant nuo užsakyto gaminio kainos.

6.2. Užsakovui daugiau nei 3 darbo dienas vėluojant apmokėti išrašytas sąskaitas, Vykdytojas turi teisę reikalauti sumokėti 0,02 procento delspinigius už kiekvieną vėlavimo dieną, skaičiuojant nuo laiku neapmokėtos sumos.

**7. PAREIŠKIMAI IR GARANTIJOS**

7.1. Šalys pareiškia ir garantuoja, kad:

7.1.1. turi visus reikalingus sprendimus šiai sutarčiai sudaryti;

7.1.2. turi visas Lietuvos Respublikos teisės aktuose nustatytas licencijas ir leidimus šiai sutarčiai vykdyti;

7.1.3. asmenys, pasirašantys šią sutartį Šalių vardu, yra įgalioti tai atlikti.

7.2. Bet kuri iš šalių, kitai šaliai pareikalavus, įsipareigoja pateikti visų dokumentų egzempliorius, taip pat kitus dokumentus, patvirtinančius šio straipsnio pirmajame ir antrajame punktuose nurodytus pareiškimus ir garantijas. Be to, kiekviena iš Šalių pareiškia ir garantuoja, kad visi jų pateikti ir su jų kiekvienos tapatybės nustatymu bei juridiniu statusu susiję dokumentai yra tikri ir teisingi dokumentų originalai arba tinkamai patvirtintos originalų kopijos ir garantuoja, kad jokie iš dokumentų (kartu ir atskirai) nebuvo pataisyti, pakeisti, panaikinti ar atšaukti.

**8. NENUGALIMA JĖGA**

8.1. Šalis atleidžiama nuo atsakomybės už Sutarties neįvykdymą, jeigu ji įrodo, kad Sutartis neįvykdyta dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui (force majeure aplinkybės).

8.2. Šalis, neįvykdžiusi Sutarties dėl punkte 8.1 nurodytų aplinkybių, privalo apie tai raštu informuoti kitą Sutarties šalį kaip įmanoma greičiau, tačiau ne vėliau kaip per 3 dienas po aplinkybių atsiradimo momento, nurodant įtaką Sutarties įvykdymui.

**9. BAIGIAMOSIOS NUOSTATOS**

9.1. Bet kokie šios Sutarties pakeitimai ar papildymai turi būti daromi raštu ir pasirašomi abiejų Šalių.

9.2. Visi šios sutarties priedai, galimi papildymai ir pakeitimai yra neatskiriama šios Sutarties dalis.

9.3. Šalys įsipareigoja ne vėliau kaip per 3 darbo dienas pranešti apie šalių rekvizitų ar kontaktinių duomenų pakeitimus.

9.4. Šalys stengiasi išspręsti visas dėl šios Sutarties kylančias pretenzijas ar nesutarimus derybomis, pagrįstomis abipusio bendradarbiavimo principu. Nepavykus sutarti per 30 (trisdešimt) dienų nuo vienos Šalies raštiško pranešimo kitai Šaliai apie tokias pretenzijas ar nesutarimus, dėl šios Sutarties, jos pažeidimo, nutraukimo ar galiojimo kilęs ginčas, nesutarimas ar pretenzija turi būti sprendžiami teisme pagal Vykdytojo buveinės vietą.

9.5. Sutarties Šalys patvirtina, kad Sutartį perskaitė, suprato jos turinį ir pasekmes, ir pasirašė šią Sutartį kaip dokumentą atitinkantį jų tikrąją valią ir ketinimus.

9.6. Sutartis gali būti nutraukta vienos iš Šalies iniciatyva apie tai pranešant kitai Šaliai ne vėliau kaip prieš 30 dienų.

9.7. Ši Sutartis įsigalioja nuo jos pasirašymo momento ir galioja neterminuotai iki gaunamas vienos iš Šalies pranešimas apie šios Sutarties nutraukimą 9.6 punkte nustatyta tvarka.

9.8. Sutartis sudaryta 2 egzemplioriais lietuvių kalba po vieną egzempliorių Šalims.

**10. ŠALIŲ REKVIZITAI IR PARAŠAI**

|  |  |
| --- | --- |
| **VYKDYTOJAS:****UAB „Dentekas“**Kodas: 305102624Adresas: Uosių sodų 13-oji g. 29, VilniusTelefonas: +370 625 69999El. paštas: atadomas@gmail.com DirektoriusVaidas Kulikauskas \_\_\_\_\_\_\_\_\_\_\_\_\_\_\_\_\_\_\_\_\_\_\_  A.V. parašas | **UŽSAKOVAS:****Imonės pavadinimas**Kodas: Adresas: Telefonas: El. paštas: A/s Direktorius \_\_\_\_\_\_\_\_\_\_\_\_\_\_\_\_\_\_\_\_\_\_ A.V. parašas |